section_heading: Hollywood Undead (2005. – 2010.)
paragraph_text: Krajem 2009. Deuce je imao problema i nesuglasica s bendom pa je 2010. i napustio sastav. Obje strane, i Hollywood Undead i Deuce, različito prikazuju Deucov odlazak. Bend tvrdi da je bilo teško surađivati s Deucom te da, nakon što su odbili plaćati 800$ njegovom 'osobnom asistentu', Deuce je odbio otići na turneju s njima. Deuce, pak, kaže da je 'osobni asistent' zapravo Jimmy Yuma, Deucov suradnik koji se brinuo za sastavu opremu, te da ga je on osobno plaćao. Također je porekao da je odbio otići na turneju, već da je primio telefonski poziv u kojem mu je rečeno da se sastav raspao i da je turneja otkazana. Isto tako, rekao je da mu je sastav 'zabranio' da ima vlastiti Twitter račun pa da su mu poručili da, ako nastavi tweetati, neće moći na turneju. Zamijenio ga ge Daniel Rose Murillo (Danny), član sastava Lorene Drive i sudionik American Idol<nowiki/>a.